ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky el ky el ky el ky el ky el ky ky ky ky ky ky ky ky av ru ky bg ky ru ky ru ky ru ky ru ky ru ky hbs_cyr ky hbs_cyr ky ky ky ky ky ky ky ky ky ky ky ky ru hu ru ky ky ru bg ru ky ru ky ru ky ru ky ru ky ky ru ky bg ky ru ky ru ky ky ru ky ru ru ky ru ky ru ky ru ky ru ky ru ky ru ky ru ru ru ce ru kk ru ky ru ru ru kk ru ru tt ru ru ru
"Агым", 05.06.09 - 23-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кайып дүйнө. Жума бою көңүл чордонунда болгон А330 учагынын кайып болушу турду. Ал эми кечээ Бразилиянын аскер-деңиз күчтөрү Атлантикалык океандын үстүнөн жоголгон бул учактын сыныктарын алууга киришти. Андан соң, изилдөөгө берилет. Ал эми кимде ким кырсыктан аман калган болсо, ошол сыныктардын тегерегинде болушу мүмкүн деп билдирет аталган өлкө генералы Рамон Боржес Кардозу. Эскерте кетсек, аталган учакта 200дөн ашуун жүргүнчү болгон. Рио-де-Жанейродон Парижге канат каккан учак менен байланыш жерден көтөрүлгөндөн 4 сааттан кийин жок болуп кеткен.
Дарт дүйнө. Жума ортосуна карата доңуз тумоосу менен жабыркагандардын саны 19 миң 273кө жетип, каза тапкандардын саны 117ни түздү. Аалам дале аталган дарттан арылуу, сактануу далалатында.
Израилде 40 сыркоо катталып, алардын көбү АКШ же Мексикадан келген деп айтылууда.
Аргентина өкмөтү эгер Дүйнөлүк саламаттыкты сактоо уюму доңуз тумоосунун коркунуч деңгээлин жогорулатса, анда бардык мектептерди убактылуу жаап турууну чечти. Учурда 30 окуу жай карантинге жабылган. Текшерүүнүн жыйынтыгында 10 окуучу аталган тумоого тушуккан. Аргентинада учурда 144 учур катталып, дагы 190 адамдан сыркоо деп шектелүүдө.
Чили доңуз тумоо учуру менен Түштүк Америка боюнча алдыда. 199 адам катталып, алардын экөө оор абалда.
Эстонияда АКШдан кайткан 29 жаштагы жигиттен аталган дарт инфекциясы табылды. Дароо ооруканага жаткырылган.
Испанияда үч билим берүү жайында сутка ичинде доңуз тумоосуна чалдыккандардын саны туура 10го жогорулады. Атургай, бир учур балабакчада катталды. Жалпы 180 учур катталып, 85 адамдан шектелип, учурда анализ жыйынтыктарын күтүп турат.
Кайрым дүйнө . Пакистандыктырга Америка 200 миллион доллар көлөмүндө көмөк көрсөтөт. Бул туурасында Ооганстан жана Пакистандагы АКШнын атайын өкүлү жарыя кылды.
Кун дүйнө. Кытай камсыздоо компаниясы Атлантика үстүнөн жоголгон А330 учагындагы жүргүнчүнүн бүлөсүнө 1,4 миллион доллар төлөп берүүгө даяр. Бул өлкө жана камсыздоо бизнесинин тарыхындагы эң ири сумма.
Эриш-аркак дүйнө. Жакын арада Еврокомиссия Москва жана Киевге газ маселесин жеринде териштирет. Антпесе, жыл жаңырган маалдагыдай газ чыры дагы чыгышы ыктымал.
Жырткыч дүйнө. Египетте, Кызыл деңизде турист акуланын курмандыгы болду. Аталган деңизде акула көп кездешет, бирок, акыркы беш жылда бул жырткыч балыктардын адамга кол салышы каттала элек болчу. Дүйнөдө жылына 30-100 адам чоң ак акуланын кол салышынан каза табат.
Сөз дүйнө. Ушул жумада ооган журналист үй-бүлөсү менен америкалык жоокерлер тарабынан камакка алынгандыгы туурасында билдирүү жарыяланды. Анда камалган журналист аймактагы чет өлкөлүктөрдүн жергиликтүү элге кылган мамилесин ачык жазган бирден-бир калемгерлерден болгону айтылат.
Аш дүйнө. Европалык керектөөчүлөрүнүн 25 пайызы каржы каатчылыгынан улам арзан тамак-аш пайдаланып калганы белгилүү болду.
Араз дүйнө. Жыл сайын өтүүчү москвалык гей-параддын уюштуруучулары шаар мэри Ю.Лужковду сотко берүүгө ниеткер. Алардын айтымында, "Евровидение" маалындагы жүрүштө шаар башчысы гейлердин дарегине басынтуу кептерин жолдогон.
АКШ менен Ислам дүйнөсүнүн мамилелеринин жаңы барагын ачууну сунуштады. "Ишенбөөчүлүк жана пикир келишпестиктерге чекит коюш керек" деген пикирин билдирип өттү Америка лидери Мисирдеги кечээги сапарында. Айтымында, ал Каирге Америка Кошмо Штаттары менен мусулман дүйнөсүндө сый жана эки тараптуу кызыкчылыктарга негизделген жаңы мамиле издеп келген.
"Аль-Каида" террористтик желесинин лидери АКШ президентинин ислам дүйнөсүнө жасаган мамилесин кескин сынга алды. Пикиринде "азыркыдай аракеттери менен Обама деле Ж.Буштун изи менен келатат. Дүйнөдө антиамерикалык маанай мурдагыдан да өсүүдө. Мунун "жемишин" Америка эли көрөрү өкүнүчтүү" дейт "дүйнөнүн №1 террористи".
Франциянын президенти Иран ислам республикасын өзөктүк программалардан баш тартып, ошондой эле ири дүйнөлүк державалар менен сүйлөшүүгө барбаса, эларалык аренадан бөлүп салуу күчөтүлөт деп коркутту. Эске салсак, ушул эле талап менен аталган өлкөгө экономикалык жардам да көрсөтүү убада кылынган.
Кечээ Польшага сапар алып, кесиптеши Дональд Туск менен жолукту. Сапар себеби - Чыгыш Европадагы коммунисттик режимдин кулашынын 20 жылдык мааракеси.
18 жашар модель кыз менен болгон мамилесин төгүндөп, эгер бул нерсе далилденсе, отставкага кетерин билдирди. Мындай жалаа үчүн Италиянын премьер-министри салыктын ири өлчөмүнө нааразы болгон "News Corp" компаниясынын ээси, медиамагнат Руперт Мердокту айыптады.
Forbes журналы бардык тараптарды эске алып, бул актрисаны дүйнөдө эң таасирдүү атактуу айым атады. Кечээ 34 жашка толгон актрисага бул жагымдуу жаңылыктыр. Анан да Анжелина бир жыл ичинде "Өзгөчө кооптуу" тасмасы үчүн өмүрүндө алгач ирет ири суммадагы гонорар алган, суммасы - 27 миллион доллар.
Россия шоу дүйнөсүнүн бул өкүлү жана МамДуманын депутаты экс-студенткасы менен акчанын азабынан соттошууда. Студент кыз кезегинде квартира алуу үчүн Иосиф мырзадан ири суммада карызга акча алган. Бир топ жылдан бери карызды кайтарбай келаткандыктан, сотко кайрылган. Анын алдында ырчы тарабынан сунушталган тынчтык келишими да кыз тараптан четке кагылган. Эми сот карызды кайтарууга милдеттендирди.
Бул рэппер жакында элде жок машине минет. Бүт Россия жылдыздары чакырылган Audi R8 5.2 V10 спорттук машинесинин бет ачар аземинде Тиматиге атайын автомобиль куралып атканы кабарланды. Москвага алынып келери менен орус публикасына көрсөтүлөрүн да кошумчалашты азем уюштуруучулары.
Россиялык ырчы көңүлдөшүнө 18 жыл бою айына 40 миң доллардан төлөп турмакчы. Бул төлөм Оксана Григорьева көз жаргандан соң старт алат. Ал эми бала төрөлөрү менен россиялык ырчынын эсебине 10 миллион доллар төлөнөт. Эске салсак, россиялык ырчы менен дүйнөлүк актер "Люди Икс: Начало. Росомаха" тасмасынын жаралыш учурунда таанышышкан.
Айланбас жердин айланма жаңылыктары
АКШ. Өлкө башчысы Конгресске кайрадан $2 миллиард сурап кайрылды. Доңуз тумоосун ооздуктоо жана алдын алуу максатында. Себеби, Америка Кошмо Штаттарында буга чейин жалпы 10 миң учур катталса, ушул дүйшөмбүдөн бери эле дартка чалдыккандардын саны дагы 1000ге өстү.
КЭДР. Президент Ким Чен Ир бийлигин өткөрүп берүү процессин тездеткендей. Буга себеп - эл башынын ден соолугунун начарлашы. Бул боюнча бирикме иштери боюнча министр комментарий берген. Эларалык чөйрөдө аталган өлкө жетекчилиги азыркы президенттин 25 жаштагы үчүнчү уулуна өткөрүлө тургандыгы айтылууда.
Ооганстан, Пакистан жана Иракта америкалык аскер базалары түзүлбөйт. Бул туурасында АКШ президенти Каир университетиндеги кебинде билдирди. Анын айтымында, Ооганстанда америкалык аскер күчтөрү түбөлүк сакталып калбайт. Ооганстан менен Пакистанда экстремисттердин коркунучу жоюлганына ынанылса, дароо америкалык жоокерлер үйлөрүнө кайтат.
Косово. Кечээ бул өрөөн Дүйнөлүк банк катарына кабылданды. Ал эми өткөн айдын аягында Эларалык валюта фондуна мүчө болгон. Эске салсак, буга дейре аталган өрөөндү эч бир эларалык уюм катарына кошпой келген. Ага Косовонун БУУнун мүчөлүгүнөн тыш экендиги себеп болгон.
Улуу Британия. Премьер-министр Гордон Браундун өкмөтү чабалдап барат. Жума ортосунда жергиликтүү өзүн-өзү башкаруу министри отставкага берерин билдирсе, ИИМ башчысы да жакын арадагы кадрдык жүрүштөрдүн жыйынтыгы менен Гордон Браундун өкмөтүнөн кетерин тастыктады.
Молдавия. Аталган мамлекет ажо шайлай албай убара. Шаршемби күнү президенттин шайланышына жетекчи партияга дагы бир добуш жетпей калды. Эки жолку мындай ийгиликсиз аракет жаңы эле шайланып келген парламенттин таркашына алып келет. Демек, өлкөдө кайрадан парламенттик шайлоо өтүшүнө негиз түзүлүп калды.
Россия. Өлкө чегиндеги бандиттерден четинен арылууда. Кечээ эле президент ФСБнын директоруна кайталап тапшырма берди. "Бандиттер жок кылынышы керек" дейт Д.Медведев.
Украинада банк чабуу максатында жасалган жардырууларга башкы айыптуу деп шектелген адам кармалды. Учурда сурак берүүдө. Аталган жардыруулардан жалпы 25 адам жаракат алып, анын экөө жаш балдар болгон.
WWW маалымат булактарынан даярдаган Айнагүл САПАРБЕК кызы
кыргыз тилиндеги гезит "Агым"
email • архив • редакция
"Түз жолдон чыгарган азгырыкка
Өлкө башчысы Карзайдын сунушун кабыл алабы?
Дооронбек Садырбаев оппозициянын эле эмес, элдин да адамы
"Кара эчкиге жан кайгы, касапчыга Пи Ар кайгы"
Алик Орозов, "Демократиялык ордо союзу" кыймылынын төрагасы:
"Өз мүчөсүн коргобогон ШОС, ОДКБнын кимге кереги бар?"
Ырайымсыз өзбек бийлиги, сырттан байкап турган Америка
Өчөйгөн экономикага курсак курулдагы үйүр
"… Чыныгы эркекти убакыт көрсөтөт"
Мирлан САМЫЙКОЖО уулу, жаш акын:
"Акын сөрөй ода ырын жазбаса …"
Климаттын өзгөрүсүнөн Ала-Тоо Кара-Тоо болобу?
"Эки канатымды, үй-бүлөмдү тирөөч кылып келатам"
"Суу сыйлаган зор болор..."
Майып - дарттан эмес, адамдын өзүнө кайдыгерлигинен болот
Издейм сени, арасынан элдерди
Ак терек - көк терек
"Элдин баасы - менин ырыскым"